എയ്ഡഡ് സ്കൂള് അധ്യാപക നിയമനം: പ്രായപരിധിയില് ഇളവ് അനുവദിച്ച് സര്കാര് തിരുവനന്തപുരം: 01.10.2021 എയ്ഡഡ് സ്കൂള് അധ്യാപക നിയമന പ്രായപരിധിയില് ഒരു വര്ഷത്തെ ഇളവ് അനുവദിച്ച് സര്കാര് ഉത്തരവ്. കോവിഡ് സാഹചര്യത്തെ തുടര്ന്നാണ് ഈ അധ്യയനവര്ഷത്തെ എയ്ഡഡ് സ്കൂള് അധ്യാപകനിയമനങ്ങള്ക്ക് ഉയര്ന്ന പ്രായപരിധിയില് ഇളവനുവദിച്ചത്. സ്കൂള് തുറക്കാത്തതുമൂലം കഴിഞ്ഞ അധ്യയനവര്ഷം നിയമനം നടത്തുന്നത് സര്കാര് വിലക്കിയിരുന്നു. 201920 വര്ഷത്തെ തസ്തിക നിര്ണയം അതേപടി തുടര്ന്നുള്ള രണ്ട് അധ്യയന വര്ഷങ്ങളിലും തുടരാനും നിശ്ചയിച്ചിരുന്നു. നിയമനം ലഭിക്കേണ്ടവരില് പലരും ഇക്കൊല്ലം ജനുവരി ഒന്നിന് ഉയര്ന്ന പ്രായപരിധിയായ 40 കഴിയുന്നവരായിരുന്നു. അത്തരം ഉദ്യോഗാര്ഥികള്ക്ക് നിയമനം ലഭിക്കില്ലെന്നുവന്നതോടെയാണ് സര്കാര് തീരുമാനം. 2021 ജനുവരി ഒന്നിന് 40 വയസ് കഴിയുന്നവര്ക്ക് ഈ അധ്യയനവര്ഷം റഗുലര് ഒഴിവില് നടത്താന് നിര്ദേശിച്ചിട്ടുള്ള നിയമനങ്ങളില് മാത്രമാണ് ഇളവുള്ളത്. ഉയര്ന്ന പ്രായപരിധിയിലെ ഇളവ് പട്ടികജാതി, പട്ടികവര്ഗക്കാര്ക്കും മറ്റു ന്യൂന പക്ഷങ്ങള്ക്കും ബാധകമാണ്.